
His hewe falwe, and pale as asschen colde,
And solitarye he was, and evere allone,
And waillyng al the night, making his moone.
And if he herde song or instrument,
Then wolde he wepe, he mighte nought be stent;
So feble eek were his spiritz, and so lowe.
And chaunged so, that no man couthe knowe
His speche nother his vois, though men it herde.
And in his geere, for al the world he ferde
Nought oonly lyke the loveres maladye.
Of Hereos, but rather lik manye
Engendred of humour malencolyk,
Byforen in his selle fanatastyk.
And schortly turned was al up-so-doun
Bothe habyt and eek disposicioun
Of him, this woful lovere daun Arcite.
What schulde I alday of his wo endite ?
Whan he endured hadde ajreer or tuo
This cruel torment, and this peyne and woo,
At Thebes, in his contre, as I seyde,
Upon a night in sleep as he him leyde,
Him thoughte how that the wenged god Mercurie
Byforn him stood, and bad him to be murye,
His slepy j/erde in hond he bar uprighte -,
An hat he werede upon his heres brighte.
Arrayed was this god (as he took keepe)
As he was whan that Argus took his sleepe;
And seyde him thus: * To Athenes schalt thou
wende;
There is the schapen of thy wo an ende.' And with that word Arcite wook and sterte. * Now trewely how sore that me smerte.7 Quod he, * to Athenes iighi now wol I fare; Ne for the drede of deth schal I not spare To see my lady, that I love and serve ; In hire presence I recche nat to sterve/ And with that word he caughte a gret myrour,